Terra-as-d i mmi-s ugellid, yerna yecbeḥ dayen kan. Tenna-as temɣart tebɣa ad t-twali, ad astanef d nettat ara as-yawin imekli. Dɣa truḥ temɣart tekcem ɣur-s tufa-t itett aksum, tenṭeq tenna-as ad yečč iɣes akken ad yuzzur, ad yiǧhid. Isuter-as ihi iɣes. Tewwi-as agecrir, yebda deg-s awerrem. Ikerrec iles-is. Yerfa, yewwet agecrir-nni ɣer lḥiḍ yefla-t, iwala lɣaci ɣer beṛṛa, yal yiwen acu i ixeddem, yewhem, dayen urǧin iwala. Dɣa issawel i taklit-is yesteqsa-tt ɣef yimdanen-nni. Terra-as belli d imdanen am netta am nutni. Mi yesla akken yenna-as ɛni netta mačči d amdan, dɣa yerkeb aɛwdiw-is yeffeɣ ula d netta ɣer beṛṛa. Anda iɛedda ad yesdegdeg ddunit, ula d mmi-s n temɣart-nni ur yerni ḥedd yegla yes-s. Lɣaci i yeẓran qqarenas d tamɣart n deɛwessu i aɣ-t-id-yessuffɣen, tamɣart tugad ad isel ugellid bell-i d nettat i d sseba mawel ad tt-ineɣ, tɛuhed lɣaci-nni ad tenfu si tmurt.